ཁ་ཆེའི་གྲོགས་པོ་ཚོར་མཚོན་ན།རྟེན་འབྱུང་གི་ལྟ་བའི་སྐོར་སློབ་སྦྱོང་བྱས་པར་སྐྱོན་གང་ཡང་མེད།ཤེས་སོང་ངམ།སོ་སོ་སྒེར་གྱི་དད་པ་ཨ་ལ་ལ་བྱེད་ཆོག་པར་མ་ཟད།དེ་ཡང་ཧ་ཅང་འགྲིགས་པ་ཡིན།དེ་དང་མཉམ་དུ་ནང་པའི་གཞུང་ནས་བཤད་པའི་རྟེན་འབྱུང་གི་ལྟ་བ་ཞེས་དངོས་པོའི་གནས་ལུགས་གཏན་ལ་འབེབས་པའི་རིགས་པའི་རྣམ་གཞག་འདིས་འཛམ་གླིང་གི་གཞི་དངོས་པོའི་གནས་སྟངས་ལ་འགྲེལ་བཤད་རྒྱག་ཐུབ་ཀྱི་ཡོད་པར་བརྟེན་དེར་དོ་སྣང་བྱེད་ཐུབ་པ་བྱུང་ན་ཚང་མར་ཕན་ཐོགས་ཡོད་པ་ལས་གནོད་པ་གང་ཡང་མེད།ངོས་ནས་གོང་དུ་བརྗོད་པ་ལྟར་བོད་ཀྱི་གནའ་རབས་ནས་དར་བའི་ལྟ་གྲུབ་འདི་ལ་དངོས་གནས་མིའི་བསམ་བློ་རྒྱ་ཆེ་རུ་དང༌།གུ་ཡངས་སུ་གཏོང་ཐུབ་པའི་ནུས་པ་ཆེན་པོ་ཡོད་པ་ཡིན།